Agra
        
         (by i India)
Store norske leksikon,Geografi,Verdens geografi,Asia,Indias geografi
Agra er en by i India, Uttar Pradesh, ved elven Yamuna, 190 km sørøst for Delhi. Den har 1,6 millioner (2011). Den er et samferdselsknutepunkt med variert industri, blant annet produksjon av skotøy, glassvarer, smykker og tekstiler. Der finnes også et universitet.
Agra har svært mange tilreisende på grunn av de mange storslåtte byggverkene fra Agras tid som stormogulens hovedstad i 1556–1658. Langs bredden av Yamuna ligger Taj Mahal og Agra fort. Taj Mahal ble bygd av sjah sjah Jahan, som mausoleum over hans yndlingshustru. Agra fort, bygd i 1564–1572, er omgitt av murer i rød sandstein. Innenfor murene ligger den storslåtte Perlemoskeen (1646–54) og andre palasser.Like nordvest for fortet ligger moskeen Jama Mashid, bygd omkring 1575. Både Agra fort og Taj Mahal står på UNESCO Liste over verdens kultur- og naturarv. En mil nord for Agra ligger Akbars mausoleum. Agra ble grunnlagt 1501. Les mer i Store norske leksikon India Indias historie